|  |
| --- |
|  Na osnovu člana 4. stav 2. Odluke o davanju u zakup poslovnih zgrada, poslovnih prostorija i garaža (“Službeni glasnik Grada Tuzla” broj 11/15 i 01/16) Služba za geodetske i imovinsko-pravne poslove Grada Tuzla objavljuje:**JAVNI OGLASo davanju u zakup poslovnih prostorija****PREDMET JAVNOG OGLASA:** |
|
|
|
|  | **Adresa** | **Zona** | **Površinam2** | **Spratnost****poslovnih prostora** | **Početni iznos zakupnine bez PDV-a (KM/m2)** | **Namjena** |
| 1. | Zlatarska broj 4 | prva | 10,06 | prizemlje | 10,00 | poslovno sjedište pravnih subjekata, predstavništva, intelektualne usluge (kancelarija), trgovina na malo prehrambenim proizvodima (u originalnom pakovanju), trgovina na malo neprehrambenim proizvodima, obrtnička djelatnost (izuzev pekarske djelatnosti) |
| 2. | Soni trg broj 6 | prva | 25,32 | sprat | 6,00 | poslovno sjedište pravnih subjekata, predstavništva, intelektualne usluge (kancelarija) |
| 3. | Trgovačka bb | prva | 91,48 | prizemlje | 10,00 | poslovno sjedište pravnih subjekata, intelektualne usluge, predstavništva (kancelarija), trgovina na malo prehrambenim proizvodima (bez završne obrade), trgovina na malo neprehrambenim proizvodima, obrtnička djelatnost (izuzev pekarske djelatnosti) |
| 4. | Slatina broj 8 | druga | 66,27 | prizemlje | 8,00 | poslovno sjedište pravnih subjekata, intelektualne usluge, predstavništva (kancelarija), trgovina na malo prehrambenim proizvodima (bez završne obrade), trgovina na malo neprehrambenim proizvodima, obrtnička djelatnost (izuzev pekarske djelatnosti) |
| 5. | Džafer Mahala broj 8 | druga | 57,73 | prizemlje | 8,00 | poslovno sjedište pravnih subjekata, intelektualne usluge, predstavništva (kancelarija), trgovina na malo prehrambenim proizvodima (bez završne obrade), trgovina na malo neprehrambenim proizvodima, obrtnička djelatnost (izuzev pekarske djelatnosti) |
| 6. | Patriotske lige broj 4 | prva | 40,17 | prizemlje | 10,00 | poslovno sjedište pravnih subjekata, intelektualne usluge, predstavništva (kancelarija), trgovina na malo prehrambenim proizvodima (bez završne obrade), trgovina na malo neprehrambenim proizvodima, obrtnička djelatnost (izuzev pekarske djelatnosti), ugostiteljska djelatnost |
| 7. | Slatina broj 10 | druga | 37,03 | prizemlje | 8,00 | poslovno sjedište pravnih subjekata, intelektualne usluge, predstavništva (kancelarija), trgovina na malo prehrambenim proizvodima (bez završne obrade), trgovina na malo neprehrambenim proizvodima, obrtnička djelatnost (izuzev pekarske djelatnosti) |
| 8. | Turalibegovabroj 20 | prva | 38,22 | prizemlje | 10,00 | poslovno sjedište pravnih subjekata, intelektualne usluge, predstavništva (kancelarija), trgovina na malo prehrambenim proizvodima (bez završne obrade), trgovina na malo neprehrambenim proizvodima, obrtnička djelatnost (izuzev pekarske djelatnosti), ugostiteljska djelatnosti-objekat brze prehrane |
| 9. | Zlatarska broj 2 | prva | 22,66 | prizemlje | 10,00 |  poslovno sjedište pravnih subjekata, predstavništva, intelektualne usluge (kancelarija), trgovina na malo prehrambenim proizvodima (u originalnom pakovanju), trgovina na malo neprehrambenim proizvodima, obrtnička djelatnost (izuzev pekarske djelatnosti) |

- Poslovni prostori koji su predmet ovog Javnog oglasa izdaju se na period od četiri godine.

**PRAVO UČEŠĆA:**

- Pravo učešća na ovom Oglasu imaju sva pravna i fizička lica.

**PRIJAVA ZA UČEŠĆE NA JAVNOM OGLASU:**

**Prijava** za učešće na Javnom oglasu podnosi se u pisanom obliku i mora sadržavati sljedeće:

a) za fizička lica: ime i prezime, JMBG, broj lične karte, adresa stanovanja, broj telefona, naznaka poslovnog prostora za koji se prijavljuje, iznos ponuđene zakupnine po kvadratnom metru prostora, djelatnost koja će se obavljati u poslovnoj prostoriji te potpis podnosioca prijave

b) za pravna lica: naziv, sjedište, ID I PDV broj, broj telefona, naznaka poslovnog prostora za koji se prijavljuje, iznos ponuđene zakupnine po kvadratnom metru prostora, djelatnost koja će se obavljati u poslovnoj prostoriji te potpis ovlaštenog lica sa pečatom

**Uz prijavu se dostavlja sljedeće:**

a) za fizička lica:

- ovjerena fotokopija lične karte,

- dokaz o uplaćenom iznosu na ime kapare u visini od tri mjesečne polazne zakupnine (za poslovni prostor za koji se prijavljuje) a koja se uplaćuje na račun, broj: 132-100-01850601-97, vrsta prihoda: 721122, budžetska organizacija: 0801002

b) za pravna lica:

- ovjerena fotokopija rješenja o upisu u sudski registar ili rješenja o obavljanju djelatnosti

- dokaz o uplaćenom iznosu na ime kapare u visini od tri mjesečne polazne zakupnine (za poslovni prostor za koji se prijavljuje), a koja se uplaćuje na račun, broj: 132-100-01850601-97, vrsta prihoda: 721122, budžetska organizacija: 0801002

**ODREDBE O KAPARI**

- Učesniku Oglasa čija je ponuda utvrđena kao najpovoljnija, uplaćena kapara uračunava se u zakupninu, a ostalim učesnicima čije ponude nisu prihvaćene kapara se vraća u roku od 15 (petnaest) dana od dana zaključenja postupka davanja u zakup poslovnih prostorija.

- Uplaćena kapara neće se vratiti učesniku Oglasa čija je ponuda utvrđena kao najpovoljnija, ako isti odustane od ponude, odnosno od sklapanja ugovora o zakupu.

KRITERIJI ZA VREDNOVANJE PRIJAVA:

- Postupak davanja u zakup poslovnih prostorija provodi Komisija za provođenje javnog oglasa o davanju u zakup poslovnih zgrada, poslovnih prostorija i garaža, imenovana rješenjem Gradskog vijeća Grada Tuzla, broj: 01-19-11798-2017 od 22.12.2017. godine.

- Osnovni kriterij za izbor najpovoljnijeg zakupca je najveći ponuđeni iznos zakupnine bez PDV-a.

- Ne može se prihvatiti niti jedna prijava na ovaj Oglas, ukoliko je ponuđeni iznos zakupnine u prijavi niži od zakupnine navedene u ovom Oglasu.

- Ne može se prihvatiti prijava fizičkih i pravnih lica koja su po bilo kojoj osnovi dužnici Grada Tuzla zbog neispunjenih dospjelih obaveza.

- U slučaju da su dvije ili više ponuda fizičkih ili pravnih lica jednake i pri tom su utvrđene kao najpovoljnije, prednost ima ponuda koja je prije pristigla.

**NAČIN I MJESTO PODNOŠENJA PRIJAVE**:

- Prijave na Oglas šalju se odvojeno za svaki poslovni prostor.

- **Prijave sa ponuđenim iznosom zakupnine i naznačenim identitetom učesnika** (za svaki poslovni prostor) podnose se u odvojenim zapečaćenim kovertama **na** kojoj **koverti je potrebno naznačiti samo šifru učesnika Javnog oglasa (bez elemenata koji ukazuju na identitet ponuđača).**

- Prijave se podnose putem Centra za pružanje usluga građanima (pisarnica) Gradske uprave Grada Tuzla ili poštom na adresu:

**Komisija za provođenje javnog oglasa o davanju u zakup**

**poslovnih zgrada, poslovnih prostorija i garaža**

**Grad Tuzla, ul. ZAVNOBiH-a broj 11, 75 000 Tuzla**

sa naznakom

**"prijava na Javni oglas o davanju u zakup poslovnih prostorija**

**n/r sekretar Komisije: Hodžić** **Merime**

**ne otvarati"**

**ROK ZA PODNOŠENJE PRIJAVA:**

- Prijave po ovom oglasu mogu se predati u roku od 8 dana od dana objavljivanja Oglasa u dnevnom listu „Oslobođenje“ i zvaničnoj web stranici Grada Tuzla ([www.tuzla.ba](http://www.tuzla.ba)). Ukoliko ne bude istovremeno objavljen Oglas, kao rok objave Oglasa računa se datum zadnje objave Oglasa.

- Javno otvaranje prijava obaviće se na naznačenoj adresi, u maloj sali gradske uprave Grada Tuzla (prizemlje), dana 27.7.2018. godine (petak) sa početkom u 10,00 sati.

- Postupku javnog otvaranja zaprimljenih prijava po Oglasu, dužan je prisustvovati podnosilac prijave ili lice ovlašteno za zastupanje koje ima notarski obrađenu punomoć za zastupanje podnosioca prijave.

- Nepotpune i neblagovremene prijave neće se uzimati u razmatranje.

**OSTALE NAPOMENE**:

- Ukoliko učesnik kome je dodijeljena poslovna prostorija ne pristupi zaključenju ugovora o zakupu poslovnog prostora u roku od 15 dana od dana dostavljanja poziva za zaključivanje ugovora, smatrat će se da je odustao od ponude.

- Grad Tuzla ne snosi nikakve troškove učesnika Oglasa a služba u čijoj su nadležnosti poslovni prostori zadržava pravo da objavljeni Javni oglas poništi, izvrši dopunu ili ispravku i ne snosi nikakvu odgovornost prema učesnicima postupka davanja poslovnih prostorija u zakup.

- Prije zaključenja ugovora o zakupu poslovne prostorije, učesnik koji je odabran kao najpovoljniji, obavezan je dostaviti dokaz za obezbjeđenje plaćanja zakupnine, komunalnih usluga, PDV-a i ostalih dažbina za vrijeme trajanja ugovora, odnosno položiti mjenicu ili bankovnu garanciju na jednogodišnji iznos ugovorene zakupnine.

- Ugovor o zakupu poslovne prostorije mora biti notarski obrađen u formi izvršne isprave, a nagradu i troškove notarske obrade ugovora snosi zakupac.

- U toku trajanja zakupnog odnosa vršit će se kontrola korištenja poslovne prostorije od strane zakupodavca.

- Dodatne informacije o poslovnim prostorijama koji su predmet ovog Oglasa zainteresovani mogu dobiti u Službi za geodetske i imovinsko-pravne poslove Grada Tuzla, neposredno ili putem telefona broj 035/307- 438.

- Poslovne prostorije koje su predmet ovog Oglasa mogu se pogledati radnim danom u vremenu od 10,00 do 13,00 sati.